સતી તોરલ : ગુજરાતના સંતસાહિત્યમાં કેટલીક સંત કવયિત્રીઓનું ભજન સર્જનક્ષેત્રે આગવું પ્રદાન છે. જેમાં તોરલને આદ્ય ગણાવી શકાય. તોરલનો સમય ઈ.સ.૧૪૦૦ની આજુબાજુનો મનાય છે. કચ્છના ઈતિહાસ મુજબ જેસલનો સમય વિ.સં.૧૪૬૦ ઈ.સ.૧૪૦૪ આસપાસનો ગણાવાય છે. રાજસ્થાનમાં વિ.સં.૧૩૮પ (ઈ.સ.૧૩ર૮)માં જન્મેલા રાવળ મલ્લિનાથ/રાવ માલદે અને સતી રૂપાંદેના સમકાલીન એવા જેસલ-તોરલ એક જ પંથ- સંપ્રદાયના સાધક પ્રવાસી છે, રાવ મલ્લિનાથે અને સતી રૂપાંદેએ વિ.સં.૧૪પ૬ ઈ.સ.૧૪૦૦માં જીવતાં સમાધિ લીધી એ પહેલાં જેસલ તોરલે સમાધિ લીધી છે.